# Ievgueni Tomaixevski

Ievgueni Iúrevitx Tomaixevski (en rus: Евгений Юрьевич Томашевский), (Saràtov, 1 de juliol de 1987); és un jugador d'escacs rus, que té el títol de Gran Mestre des de 2005.
En part degut al seu joc posicional, i en part pel fet de dur ulleres i mostrar sempre una educació exquisida, en Tomaixevski, malgrat la seva poca edat, s'ha guanyat el renom de professor en el món dels escacs.
A la llista d'Elo de la FIDE del maig del 2021, hi tenia un Elo de 2706 punts, cosa que en feia el jugador número 9 (en actiu) de Rússia, i el 34è millor jugador al rànquing mundial. El seu màxim Elo va ser de 2758 punts, a la llista de setembre de 2015 (posició 13 al rànquing mundial).

## Resultats destacats en competició

El 2001 va guanyar el Campionat de rússia Sub-18 a Rybinsk amb 9/10 punts. El 2004 fou subcampió del món Sub-18 a Creta, Grècia (el campió fou Radosław Wojtaszek). L'any següent quedà cinquè a la mateixa competició a Belfort (el campió fou Ildar Khairullin). El 2007 fou segon a l'Aeroflot Open, rere Ievgueni Alekséiev.
El setembre de 2008, va formar part (amb Ievgueni Alekséiev, Piotr Svídler, Dmitri Iakovenko i Ernesto Inàrkiev) de l'equip rus que disputà el cinquè matx Rússia - Xina a Ningbo i hi puntuà 2.5/5 amb una performance de 2680. La Xina va guanyar el matx per un global de 26 a 24.
El 2009 va guanyar la 10a edició del Campionat d'Europa individual absolut; en el matx final de desempat, contra Vladímir Malakhov, s'arribà a la fase de l'armageddon, en què en Malakhov va perdre en descuidar-se una torre, en posició guanyadora.
Fou membre de l'equip rus que va guanyar la medalla d'or al Campionat del món per equips de 2009 a Bursa. El 2011, empatà als llocs 1r-3r amb Nikita Vitiúgov i Le Quang Liem a l'Aeroflot Open de Moscou.
Entre l'agost i el setembre de 2011 participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, i hi va tenir una raonable actuació; avançà fins a la tercera ronda, quan fou eliminat per Vugar Gaixímov (½-1½).
L'agost de 2013 participà en la Copa del Món de 2013, on va tenir una bona actuació, i arribà a les semifinals, on fou eliminat per Dmitri Andreikin 1½-2½.
L'agost de 2015, a Txità, fou campió de Rússia amb 7½ punts d'11, mig punt per davant del GM Serguei Kariakin. L'agost de 2019 va guanyar el Campionat de Rússia per segon cop en la seva carrera.

### Participació en olimpíades d'escacs

Tomaixevski ha participat, representant Rússia, en dues Olimpíades d'escacs en els anys 2010 i 2012, amb un resultat de (+3 =9 –1), per un 57,7% de la puntuació. El seu millor resultat el va fer a l'Olimpíada del 2010 en puntuar 5 de 8 (+3 =4 -1), amb el 62,5% de la puntuació, amb una performance de 2619.

## Notes i referències

* ↑ «"Rànquing d'escaquistes per federació: Rússia"» (en anglès). lloc web de la FIDE. [Consulta: 21 maig 2021].
* ↑ Posició al rànquing mundial i evolució Elo de Ievgueni Tomaixevski «benoni.de» (en alemany). Arxivat de l'original el 2013-10-05. [Consulta: 8 setembre 2015].
* ↑ «Taula de classificació del Campionat del món d'escacs Sub-18 de Creta, 2004» (en anglès). greekchess.com, 2004. [Consulta: 3 maig 2011].
* ↑ «Resum de resultats del Campionat del món d'escacs de la joventut de 2004» (en anglès). greekchess.com. [Consulta: 28 novembre 2014].
* ↑ «Trouble at the Youth Championship in Belfort» (en anglès). Chessbase, 08-05-2005. [Consulta: 11 octubre 2014].
* ↑ Crowther, Mark. «6th Aeroflot Festival, 2007» (en anglès). TWIC núm. 642. Arxivat de l'original el 2012-01-18. [Consulta: 7 maig 2011].
* ↑ «Fifth China vs Russia Match in Ningpo» (en anglès). Chessbase, 24-09-2008. [Consulta: 14 desembre 2014].
* ↑ «5th Russia-China match: Ningpo 2008» (en anglès). OlimpBase. [Consulta: 14 desembre 2014].
* ↑ Crawley, Gavin. «Bursa: Russia wins Gold, USA Silver, India Bronze». ChessBase, 13-01-2010. [Consulta: 4 maig 2011].
* ↑ «Aeroflot open 2011 A». FIDE. Arxivat de l'original el 2012-10-17. [Consulta: 7 maig 2011].
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 25 de novembre de 2011 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 25 novembre 2011].
* ↑ «Resultats de la Copa del món de 2011» (en anglès). ugrasport.com. Arxivat de l'original el 2011-11-22. [Consulta: 25 novembre 2011].
* ↑ En aquest torneig els finalistes es classificaven pel Torneig de Candidats de 2014.
* ↑ «Emparellaments i resultats de la Copa del Món d'escacs de 2013» (en anglès). Lloc web oficial de la Copa del món 2013. Arxivat de l'original el 2013-12-21. [Consulta: 3 octubre 2013].
* ↑ «Evgeny Tomashevsky is Russian Champion 2015» (en anglès). chessdom.com. [Consulta: 20 agost 2015].
* ↑ «Tomashevsky and Goryachkina Become Champions». Russian Chess Federation. [Consulta: 5 abril 2020].
* ↑ Pereira, Antonio. «Girya and Tomashevsky are the 2019 Russian champions». ChessBase, 23-08-2019. [Consulta: 12 gener 2020].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.

## Enllaços externs

* Posicions crítiques de les seves partides a «wtharvey.com» (en anglès). [Consulta: 7 maig 2011].